UDHËZIM
Nr. 1320, datë 18.7.2024

PËR MIRATIMIN E DOKUMENTACIONIT HARTOGRAFIK QË HARTOHET PËR OBJEKTET PA TITULL PRONËSIE, TRUALLIT TË TYRE FUNKSIONAL DHE TË OBORREVE NË PËRDORIM

Në mbështetje të nenit 28 të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”; nenit 9 të ligjit nr. 111/2018, “Për kadastrën”; të ligjit nr. 20/2020, “Për përfundimin e proceseve kalimtare të pronësisë në RSH”, si dhe në zbatim të pikës 53, të vendimit të Këshillit të Ministrave nr. 827, datë 30.9.2020, “Për përcaktimin e rregullave të hollësishme të pronësisë të objekteve pa titull pronësie, trojeve të tyre funksionale dhe oborreve në përdorim”,

UDHËZOJ:

I. DISPOZITA TË PËRGJITHSHME
1. Ky udhëzim ka për qëllim të përcaktojë modelin dhe përmbajtjen e dokumentacionit hartografik që hartohet nga drejtoria vendore e ASHK-së, për objektet pa titull pronësie dhe trojeve të tyre funksionale, si dhe të oborreve në përdorim, në përfundim të procedurës administrative të kalimit të pronësisë, sipas rregullave të përcaktuara në nenin 34, të ligjit nr. 20/2020, “Për përfundimin e proceseve kalimtare të pronësisë në RSH”, dhe në VKM-në nr. 827, datë 30.9.2020, të ligjit nr. 20/2020, “Për përcaktimin e rregullave të hollësishme të pronësisë të objekteve pa titull pronësie, trojeve të tyre funksionale dhe oborreve në përdorim”.
2. Në këtë udhëzim termat e mëposhtëm kanë këtë kuptim:
a) “Genplan” është dokumenti teknik që hartohet nga ASHK-ja, në përputhje me standardet teknike, i cili pasqyron pozicionin gjeografik, kufijtë dhe përmasat e objektit dhe truallit funksional të tij, apo oborrit në përdorim, pas evidentimit faktik dhe matjeve në terren. 
b) “Planimetri” është dokumenti teknik që hartohet, i cili pasqyron gjendjen e përditësuar të objektit të detajuar sipas përmasave të çdo kati, sipas evidentimit në terren të gjendjes ndërtimore.
II. MODELI DHE PËRMBAJTJA E GENPLANIT DHE PLANIMETRISË QË HARTOHET PËR OBJEKTET PA TITULL PRONËSIE, TRUALLIT TË TYRE FUNKSIONAL APO OBORREVE NË PËRDORIM
3. Modeli i paraqitjes së genplanit është sipas anekseve 1 dhe 2, që i bashkëlidhet dhe është pjesë përbërëse e këtij udhëzimi. Ai i bashkëlidhet në çdo rast vendimit për pranimin e kërkesës për kalimin e pronësisë së objektit pa titull dhe truallit funksional të tij, apo oborrit në përdorim, që lëshon drejtoria vendore e ASHK-së. Ai hartohet e miratohet në format digjital, dhe një kopje e printuar ruhet në përputhje me legjislacionin për arkivat. Genplani ka në përmbajtje rubrikat me të dhënat si vijon:
a) Në rubrikën e parë përcaktohen:
i. Drejtoria e vendore e ASHK-së, kompetente për kryerjen e procedurës sipas VKM-së nr. 827/2020;
ii. qarku në territorin e të cilit ndodhet objekti pa titull, trualli funksional/oborri në përdorim;
iii. bashkia në territorin e të cilës ndodhet objekti pa titull, trualli funksional/oborri në përdorim;
iv. zona kadastrale;
v. adresa e pasurisë (rruga etj.);
vi. indeksi i hartës;
vii. shkalla e përdorur në hartimin e genplanit, e cila është 1:500;
viii. data e hartimit të genplanit.
b) Rubrika e dytë përmban këto të dhëna:
i. numrin unik (INDEX) të identifikimit, të marrë nga baza e të dhënave;
ii. numrin e aplikimit për kërkesën për kalimin e pronësisë për objektin pa titull, truallin funksional/oborrin në përdorim;
iii. numrin e pasurisë, bazuar në hartën ekzistuese kadastrale dhe në bashkëpunim me sektorin që administron regjistrin;
iv. sipërfaqen e përgjithshme të truallit funksional/oborrit në përdorim.(m2); 
v. shënimi nëse prona ku ka gjurmën objekti, trualli funksional/oborri në përdorim është në pronësi të shtetit, të vet poseduesit ose e një pronari tjetër;
vi. sipërfaqen e bazës (gjurmës) së ndërtimit;
vii. emrin, atësinë dhe mbiemrin e poseduesit të objektit.
c) Në rubrikën e tretë paraqitet plan-vendosja e objektit dhe e truallit funksional/oborrit në përdorim, si pjesë e hartës vektoriale të përditësuar të territorit. Elementet përbërëse të saj janë:
i. katër koordinatat (sipas sistemit referues gjeodezik shqiptar KRGJSH) e fragmentit hartografik, në të cilin përfshihet parcela e truallit funksional/oborrit në përdorim;
ii. shenja orientuese e veriut (në anën e majtë lart);
iii. plan-vendosja e objektit dhe kufijtë e parcelës së truallit funksional/oborrit në përdorim; 
iv. hyrja në objekt dhe shenja lidhëse e objektit me parcelën truallit funksional/oborrit në përdorim; 
v. numri i pasurisë së ndërtimit dhe parcelës që do të kryhet kalimi i pronësisë dhe numri i pasurive kufitare;
vi. numri i kateve të objektit për të cilin kalohet pronësia.
ç) Në rubrikën e katërt paraqiten pasuritë kufitare me numrat përkatës, si dhe legjenda e genplanit, duke respektuar modelin me shenjat konvencionale që janë dhënë.
 d) Rubrika e pestë përmban gjeneralitet dhe nënshkrimet e specialistëve dhe përgjegjësit të sektorit të zbatimit të procedurave të VKM-së nr. 827/2020 dhe të drejtorit të drejtorisë vendore të ASHK-së, së bashku me vulën përkatëse. 
4. Modeli i paraqitjes së planimetrisë së objektit është sipas aneksit 3, bashkëlidhur këtij udhëzimi. Planimetria e çdo kati hartohet në shkallën 1:100, në format A4/A3 (në qendër vendoset emërtimi i katit). Ajo i bashkëlidhet në çdo rast vendimit për pranimin e kërkesës për kalimin e pronësisë së objektit pa titull pronësie dhe truallit funksional të tij që lëshon drejtoria vendore e ASHK-së. Ai hartohet e miratohet në format digjital, dhe një kopje e printuar ruhet në përputhje me legjislacionin për arkivat. Planimetria ka në përmbajtje të saj rubrikat me të dhënat si vijon:
a) Rubrika e parë përmban paraqitjen grafike të planimetrisë së katit përkatës me:
i. dimensionet totale dhe të pjesshme të objektit;
ii. dimensionet e brendshme;
b) Në rubrikën e dytë paraqitet:
i. numri i fletës;
ii. shkalla e planimetrisë.
c) Në rubrikën e tretë jepen:
i. të dhënat e objektit;
ii. emërtimi i fletës;
iii. emri, atësia dhe mbiemri i poseduesit të objektit; 
iv. numri i dosjes së kërkesës;
v. data e hartimit të planimetrisë.
ç) Rubrika e katërt përmban:
i. Drejtorinë Vendore të ASHK-së, gjeneralitet dhe nënshkrimi i drejtorit si dhe vula. 
ii. Gjeneralitetet e specialistit që punon planimetrinë dhe përgjegjësit të sektorit të zbatimit të procedurave të VKM-së nr. 827/2020, me nënshkrimet përkatëse.
iii. Gjeneralitet e specialistit i cili ka kryer azhurnimin në terren.

III. DISPOZITA TË FUNDIT
5. Udhëzimi i drejtorit të përgjithshëm nr. 1791, datë 26.11.2018, “Për zbatimin e VKM-së nr. 442, datë 18.7.2018, “Për përcaktimin e procedurës së kalimit e të regjistrimit të pasurive të paluajtshme, të ndërtuara deri në 10.8.1991 dhe të truallit funksional të tyre”, shfuqizohet.
6. Ngarkohen drejtoritë vendore të Agjencisë Shtetërore të Kadastrës për zbatimin e këtij udhëzimi.
[bookmark: _GoBack]Ky udhëzim hyn në fuqi pas botimit në Fletoren Zyrtare.

GENPLAN Aneks 1

DREJTORIA E ASHK : NUMRI UNIK (INDEKS): 06

QARKU: NR. | APLIKIMIT: 1

BASHKIA: NR. PASURISE: 9/310

ZONA KADASTRALE: 1234 SIPERFAQE E TRUALLIT FUNKSIONAL = 66.8
ADRESA E PASURISE: PR. SHTET=PO PR.E TE TRETEVE=JO PR. TE VET =JO

GENPLAN Aneks 2

DREJTORIA E ASHK : NUMRI UNIK (INDEKS): 06

QARKU: NR. | APLIKIMIT: 1

BASHKIA: NR. PASURISE: 9/55

ZONA KADASTRALE: SIPERFAQE E OBORRIT NE PERDORIM = 63
ADRESA E PASURISE: PR. SHTET=PO PR.E TE TRETEVE=JO PR. TE VET =JO
INDEKSI | HARTES:

SHKALLA: 1:500
DATA:

POSEDUESI

mbiemér

x= 514947 25 x=515037.25
y= 4433526.93 KRGJSH y= 4433526.93

N

P

=

x= 514947 25 x= 515037 .25
= 4433461.09 y= 4433461.09

KUFITARET: Legjenda

VERI Nr.Pas 9/209
JUG Nr.Pas 9/310 KUFI | OBORRIT NE PERDORIM

LINDJE Nr.Pas 9/209
PERENDIM Nr.Pas 9/56; 9/105

SEKTORI | ZBATIMIT TE PROCEDURAVE TE VKM 827/2020:

SPECIALIST SPECIALIST

PERGJEGJES

DREJTOR / PERFAQESUES | SUBJEKTIT:

PLANIMETRIA E KATIT PERDHE

Objekti: DREJTORIA VENDORE nénshkrimi:
GJIROKASTER
GODINE BANIMI 1 KAT T Vula:
Emertim [ fletes: ——— -
Pérgjegjésii sektorit: nénshkrimi:
PLANIMETRIA E KATIT PERDHE
Nr. fletes: [Poseduesi: Ing.

